Университет оло юл үткән. 1909 йылдың 1 июлендә Өфө уҡытыусылар институты булараҡ асылып, ул 1919 йылдың 24 декабрендә — халыҡ мәғарифы институты, ә 1929 йылдың 16 мартында Тимирязев исемендәге Башҡорт дәүләт педагогия институты итеп үҙгәртелә. 1957 йылдың 20 июлендә ошо уҡыу йорто базаһында Башҡорт дәүләт университеты асыла ла инде. Заманында, Мөхәмәт Харрасов әйтеүенсә, Башҡорт педагогия институты яҙыусылар әҙерләгән берҙән-бер үҙәк була.